Lav et referat af nedenstående tekst:

Tekst:
Efter flere døgns arbejde med at pumpe vand væk fra hårdt ramte steder i Nordjylland, drosles indsatsen søndag ned. Beredskabsstyrelsen pakker søndag sammen i Elling ved Frederikshavn, oplyser chefvagt Claes Mørch. Samtidig meddeler Vejdirektoratet, at der søndag igen er åbnet for trafik på rute 40 ved Elling. Derimod ser det fortsat slemt ud ved Sindal, hvor rute 35 først ventes at genåbne i slutningen af den kommende uge. I Hjørring Kommune er beredskabsfolk fortsat i sving et enkelt sted søndag, lyder det fra chefvagten. - Men det lakker mod enden. Måske skal vi blive til i morgen (mandag, red.), siger Claes Mørch. Ved det ekstraordinært omfattende regnvejr onsdag og torsdag i sidste uge faldt der nogle steder op til 100 millimeter, og andre steder kom der cirka 50 millimeter. Nu skal Stormrådet afgøre, hvor regningen for de mange skader skal havne. Det afhænger blandt andet af en vurdering af vandstanden i åer og søer fra Naturstyrelsen. En hel del mennesker har måttet genhuses. Alene ét forsikringsselskab - Topdanmark - havde lørdag fået meldinger om over 300 skader. Desuden har vandmasserne haft store konsekvenser for togdriften. DSB kan fortsat ikke køre på strækningen mellem Hjørring og Frederikshavn. I stedet er der indsat busser. /ritzau/

Referat:
Flere døgns kamp mod de store vandmasser ved Elling er slut for Beredskabsstyrelsens vedkommende.